

**LIETUVOS RESPUBLIKOS SEIMAS**

**NUTARIMAS**

**DĖL 2018 METŲ PASKELBIMO TĖVO STANISLOVO METAIS**

2017 m. lapkričio 16 d. Nr. XIII-741

Vilnius

Lietuvos Respublikos Seimas,

*atsižvelgdamas* į tai, kad 2018 m. rugsėjo 29 d. bus minimos 100-osios vienuolio kapucino, kunigo, pamokslininko, Lietuvos pasipriešinimo sovietinei okupacijai dalyvio Tėvo Stanislovo – Algirdo Mykolo Dobrovolskio gimimo metinės;

*suvokdamas* Tėvo Stanislovoindėlį į Lietuvos žmonių dvasinių vertybių puoselėjimą ir tautinės savimonės žadinimą, jo pastangas gelbstint krašto žydus Antrojo pasaulinio karo metais bei ilgametę pagalbą socialinę atskirtį patiriantiems žmonėms;

*siekdamas* pagerbti šį Lietuvai ir jos žmonėms svarbų asmenį, n u t a r i a:

**1 straipsnis.**

Paskelbti 2018 metus Tėvo Stanislovo metais.

**2 straipsnis.**

Pasiūlyti Lietuvos Respublikos Vyriausybei:

1) iki 2018 m. sausio 1 d. parengti ir patvirtinti Tėvo Stanislovo metų programą;

2) 2018 metų valstybės biudžete numatyti lėšų Tėvo Stanislovo metų programai įgyvendinti.

Seimo Pirmininkas Viktoras Pranckietis